
Narva Linnavalitsuse 30.03.2022. a korralduse nr 241-k “Projekteerimistingimuste kinnitamine

(Kreenholmi tn 64 jalgpalli pneumohalli ning seda teenindavate ehitiste püstitamine ilma detailplaneeringut koostamata)” muutmine
	1. ASJAOLUD JA MENETLUSE KÄIK


28.12.2022. a taotles (taotlus nr 1-12.1/12909) Reino Villand (Projektibüroo OÜ esindaja) Narva Linnavalitsuse 30.03.2022. a korralduse nr 241-k “Projekteerimistingimuste kinnitamine (Kreenholmi tn 64 jalgpalli pneumohalli ning seda teenindavate ehitiste püstitamine ilma detailplaneeringut koostamata)” punktide 3.1.18 ja 3.1.22 muutmist: 

- katuseosad, mis ühendavad olmehoonet pneumohalliga peavad tehnoloogiast tulenevalt olema kaldega kuni 47 kraadi. Põhikatus on kaldega kuni 18 kraadi. Taotleja soovib muuta projekteerimistingimuste punkti 3.1.18 järgmiselt: hoonete katusekalded: ei reguleerita.

- pneumohalli hoone kate ja tehnoseadmed on vajalik turvalisuse kaalutlusel piirata keevisvõrkaiaga. Muid piirdeaedasid kinnistule pole planeeritud. Taotleja soovib muuta projekteerimistingimuste punkti 3.1.22 järgmiselt: piirdeaed: krundipiirete rajamine ei ole lubatud välja arvatud keevisvõrkaed pneumohalli hoone ja tehnoseadmete ümber;
Antud taotluse võib rahuldada kuna muudatuste määramine ei muuda väljastatud projekteerimistingimuste muid põhimõtteid ja tingimusi.
2. ÕIGUSLIKUD ALUSED
	2.1    Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.  

2.2    Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.3    Haldusmenetluse seaduse § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.  

	

	3. OTSUS


Muuta Narva Linnavalitsuse 30.03.2022. a korralduse nr 241-k “Projekteerimistingimuste kinnitamine (Kreenholmi tn 64 jalgpalli pneumohalli ning seda teenindavate ehitiste püstitamine ilma detailplaneeringut koostamata)” 
- punkti 3.1.18 ning kinnitada järgmises redaktsioonis: „3.1.18. Hoonete katusekalded: ei reguleerita.”
- punkti 3.1.22 ning kinnitada järgmises redaktsioonis: „3.1.22. Piirdeaed: krundipiirete rajamine ei ole lubatud välja arvatud keevisvõrkaed pneumohalli hoone ja tehnoseadmete ümber.“

	


4. RAKENDUSSÄTTED
4.1 Käesolev korraldus jõustub alates teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse    
 seaduses sätestatud korras 30 päeva jooksul arvates korraldusest teadasaamise päevast või 
 esitada kaebuse Tartu Halduskohtu Jõhvi kohtumajale halduskohtumenetluse seadustikus 
 
sätestatud korras 30 päeva jooksul arvates korralduse teatavakstegemisest.

